Låten ble sett på som for god til en B-side, så Harrison fikk ideen om å danne et band, skrive og spille inn flere sanger og gi ut et album. Gruppen kom sammen igjen ni dager i mai, der de spilte inn basissporene og vokalen til sangene i Dave Stewarts hjemmestudio i Los Angeles. Overdubbing og miksing ble gjort i England, i Harrisons hjemmestudio F.P.S.H.O.T. (Friar Park Studio, Henley-on-Thames).